Marselo: Ronaldu yoki Messi? Bu savol futbol olamidagi hammaning joniga tegdi

“Real” klubi himoyachisi Marselo “Yuventus” hujumchisi Krishtianu Ronaldu va “Barselona” sardori Lionel Messini o‘zaro solishtirishni istamadi.

 Kollaj: “Daryo”
— Kim kuchli, Krishtianu yoki Messi?
— Bu savol futbol o‘ynagan barchaning joniga tegdi. Har birining o‘ziga yarasha ustunlik tomoni bor.
Krishtianu bilan o‘n yil mobaynida birga shug‘ullangan va to‘p surganimni inobatga olib aytsam, Ronaldu maydonda taqdim etadigan motivatsiya, uning harakatlari... Bir so‘z bilan aytganda top darajada.
Messi esa shunchaki turishi, keyin esa qayerdandir to‘pni qabul qilishi va gol urishi mumkin, — deydi Marselo.
 Marselo: Messi — faoliyatimdagi eng qiyin raqib
Eslatib o‘tamiz, Ronaldu va Marselo 2009—2018-yillar oralig‘ida madridliklar safida birga to‘p surgan. Portugaliyalik futbolchi 2018-yilning yozida 112 million yevro evaziga “Yuventus”ga yo‘l olgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!